Projektas

LIETUVOS RESPUBLIKOS VYRIAUSYBĖ

NUTARIMAS

DĖL LIETUVOS RESPUBLIKOS PRIDĖTINĖS VERTĖS MOKESČIO ĮSTATYMO NR. IX-751 40 STRAIPSNIO PAKEITIMO ĮSTATYMO PROJEKTO NR. XIIIP-2133

2018 m.	d. Nr.

Vilnius

Vadovaudamasi Lietuvos Respublikos Seimo statuto 138 straipsnio 3 dalimi ir atsižvelgdama į Lietuvos Respublikos Seimo valdybos 2018 m. lapkričio 14 d. sprendimo Nr. SV-S-976 „Dėl įstatymų projektų išvadų“ 1.2 papunktį, Lietuvos Respublikos Vyriausybė nutaria:

Nepritarti Lietuvos Respublikos pridėtinės vertės mokesčio įstatymo Nr. IX-751 40 straipsnio pakeitimo įstatymo projektui Nr. XIIIP-2133 (toliau – Įstatymo projektas), nes Įstatymo projektu siūlomos nuostatos neatitiktų 2009 m. spalio 19 d. Tarybos direktyvos 2009/132/EB dėl Direktyvos 2006/112/EB 143 straipsnio b ir c punktų taikymo, neapmokestinant galutinio tam tikrų prekių importo pridėtinės vertės mokesčiu (OL 2009 L 292, p. 5), nes šioje direktyvoje nenumatyta galimybė neapmokestinti importo pridėtinės vertės mokesčiu prekių, nurodytų Įstatymo projekte.

Ministras Pirmininkas

Finansų ministras